Billy Elliot

To Billy Elliot  (γνωστό στην Ελλάδα ως Γεννημένος Χορευτής) είναι βρετανική δραματική κομεντί παραγωγής 2000 σε σκηνοθεσία Στίβεν Ντάλντρι. Τοποθετημένο στην Αγγλία του 1980, η ταινία αφηγητείται την ιστορία ενός 11χρονου αγοριού και στην προσπάθειά του να γίνει χορευτής.

Η ταινία έγινε μεγάλη καλλιτεχνική και εισπρακτική επιτυχία, απέσπασε αρκετά βραβεία και υποψηφιότητες και το 2005 ανέβηκε στο θέατρο με τη μορφή μιούζικαλ.

Πλοκή
1984 και οι ανθρακoρύχoi του Ηνωμένου Βασιλείου απεργούν. Γνωρίζουμε τον Μπίλι, ένα 11χρονο παιδί με μεγάλη αγάπη για το χορό και τη φιλοδοξία του να γίνει επαγγελματίας χορευτής μπαλέτου. Ο Μπίλι ζει με το χήρο πατέρα του, Τζάκι, τον μεγαλύτερο αδερφό του Τόνι και τη γιαγιά του, Ναν, που κάποτε ήθελε και αυτή να γίνει χορεύτρια. Ο Τζάκι και ο Τόνι είναι και οι δυο ανθρακωρύχοι και συμμετέχουν ενεργά στην απεργία.

Ο Τζάκι γράφει τον Μπίλι σε μαθήματα μποξ, ο Μπίλι όμως σιχαίνεται τα αθλήματα. Μια ομάδα μπαλέτου που χρησιμοποιεί το γυμναστήριο προσωρινά για τις πρόβες του, τραβάει την προσοχή του Μπίλι. Χωρίς να το ξέρει ο πατέρας του, παίρνει μέρος στην τάξη μπαλέτου. Όταν ο Τζάκι το ανακαλύπτει, του το απαγορεύει. Ο Μπίλι, όμως, παθιασμένος με το χορό, συνεχίζει κρυφά να κάνει μαθήματα με τη βοήθεια της καθηγήτριάς του, Τζόρτζια Γουίλκινσον. 

Η Τζόρτζια πιστεύει ότι ο Μπίλι είναι αρκετά ταλαντούχος για να φοιτήσει στον Βασιλική Σχολή Μπαλέτου στο Λονδίνο, αλλά εξαιτίας της σύλληψης του Τόνι, ο Μπίλι χάνει την οντισιόν. Η Τζόρτζια πηγαίνει στο σπίτι του Μπίλι να πει στον Τζάκι για τη χαμένη ευκαιρία που του δόθηκε. Ο Τζάκι και ο Τόνι, φοβούμενοι οτι ο Μπίλι θα χαρακτηριστεί "αδερφή", εξαγριώνονται στην προοπτική να γίνει χορευτής μπαλέτου.

Όταν ο Τζάκι όμως, τυχαία βλέπει τον Μπίλι να χορεύει, συνειδητοποιεί ότι έχει πραγματικό χάρισμα και θα κάνει τα αδύνατα δυνατά να βοηθήσει τον Μπίλι να εκπληρώσει το όνειρό του. Ο Τζάκι επιχειρεί να γίνει απεργοσπάστης και πιάνει δουλειά ώστε να πληρώσει την προπόνηση του Μπίλι, αλλά ο Τόνι τον εμποδίζει λέγοντας ότι θα βρουν άλλο τρόπο. Έτσι οι συνάδελφοι, φίλοι και γείτονες συγκεντρώνουν τα χρήματα και ο Τζάκι πηγαίνει τον Μπίλι για οντισιόν στη Βασιλική Σχολή Μπαλέτου. Αν και πολύ αγχωμένος, ο Μπίλι τα πάει περίφημα στην οντισιόν, αλλά αργότερα θα χτυπήσει ένα άλλο μαθητή και αποδοκιμάζεται από την επιτροπή. Ενώ νομίζει ότι απέτυχε, επιστρέφει σπίτι. Λίγες μέρες μετά, ο Μπίλι λαμβάνει ένα γράμμα που του ανακοινώνει ότι η Βασιλική Σχολή τον δέχτηκε.

Στην τελευταία σκηνή, 14 χρόνια μετά, βλέπουμε τον Μπίλι να πρωταγωνιστεί στη Λίμνη των Κύκνων και τους Τζάκι και Τόνι να παρακολουθούν την παράσταση.

Ηθοποιοί και Χαρακτήρες
 Τζέιμι Μπελ στο ρόλο του Μπίλι Έλιοτ
 Τζούλι Γουόλτερς στο ρόλο της Τζόρτζια Γουίλκινσον
 Γκάρι Λιούις στο ρόλο του Τζάκι Έλιοτ
 Τζέιμι Ντρέιβεν στο ρόλο του Τόνι Έλιοτ
 Τζιν Χέιγουντ στο ρόλο της Γιαγιάς
 Στιούαρτ Γουέλς στο ρόλο του Μάικλ Κάφρεϊ
 Νικόλα Μπλάκγουελ στο ρόλο της Ντέμπι Γουίλκινσον
 Κόλιν ΜακΛάχλαν στο ρόλο του Τομ Γουίλκινσον
 Άνταμ Κούπερ στο ρόλο του Μπίλι Έλιοτ (25 ετών)

Box office
Με προϋπολογισμό 5.000.000 δολάρια, το Billy Elliot Γεννημένος Χορευτής άνοιξε στην 27η θέση με 215.000 δολάρια. Οι συνολικές εισπράξεις στο αμερικανικό box office έφτασαν τα 21,9 εκατομμύρια δολάρια και στον υπόλοιπο κόσμο τα 87,2 εκατομμύρια δολάρια. Παγκοσμίως απέφερε 109,2 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΠαραπομπήΌσκαρ  Σκηνοθεσία Στίβεν Ντάλντρι υποψηφιότητα Πρωτότυπο Σενάριο  Λι Χολ υποψηφιότητα Β' Γυναικείου Ρόλου Τζούλι ΓουόλτερςυποψηφιότηταΧρυσές Σφαίρες  Καλύτερη Ταινία - Δράμα   υποψηφιότητα Β' Γυναικείου Ρόλου Τζούλι ΓουόλτερςυποψηφιότηταBAFTAΚαλύτερη Ταινία  υποψηφιότητα Καλύτερη Βρετανική Ταινία   νίκη ΣκηνοθεσίαΣτίβεν Ντάλντριυποψηφιότητα Πρωτότυπο Σενάριο Λι Χολυποψηφιότητα Α' Ανδρικού ΡόλουΤζέιμι Μπελνίκη Β' Ανδρικού Ρόλου Γκάρι Λιούις  υποψηφιότητα Β' Γυναικείου Ρόλου Τζούλι Γουόλτερς νίκη Καλύτερος Πρωτοεμφανιζόμενος  Στίβεν Ντάλντρι υποψηφιότητα Καλύτερος Πρωτοεμφανιζόμενος  Λι Χολυποψηφιότητα Μουσική Στίβεν Γουόρμπεκυποψηφιότητα Φωτογραφία Μπράιν Τουφάνουποψηφιότητα Μοντάζ  Τζον Γουίλσον υποψηφιότητα ΉχοςΜαρκ Χόλντινγκ, Μάικ Πρέστγουντ Σμιθ & Ζέιν ΧεϊγουόρντυποψηφιότηταScreen Actors Guild Awards Καλύτερη Ανδρική Ερμηνεία σε Πρωταγωνιστικό ΡόλοΤζέιμι Μπελυποψηφιότητα Καλύτερη Γυναικεία Ερμηνεία σε Δευτεραγωνιστικό ΡόλοΤζούλι Γουόλτερςυποψηφιότητα Καλύτερη Ερμηνεία από Καστυποψηφιότητα

Παραλειπόμενα
 Ο Τζέιμι Μπελ έκανε μαθήματα μπαλέτου και χορού ενώ πήγαινε σχολείο. Αυτό του προκάλεσε δυσκολία καθώς πολλοί συμμαθητές του τον κορόιδευαν. Ο Μπελ χρησιμοποίησε αυτές τις εμπειρίες ως έμπνευση για το ρόλο του.
 Ένα από τα μεγάλα διλήμματα που δίχασε τους δημιουργούς ήταν αν έπρεπε ή όχι η Τζόρτζια Γουίλκινσον, η δασκάλα του Μπίλι, να παρευρεθεί στην τελική σκηνή στην παράσταση του Μπίλι. Από τη δύσκολη θέση τους έβγαλε η ίδια η Τζούλι Γουόλτερς καθώς δεν ήταν διαθέσιμη εκείνο το διάστημα ώστε να γυρίσει τη σκηνή.
 Ο αρχικός τίτλος της ταινίας ήταν "Dancer", αλλά όταν επιλέχτηκε να προβληθεί στο Φεστιβάλ Καννών, υπήρχε μια άλλη ταινία το "Χορεύοντας στο Σκοτάδι" του Λαρς Φον Τρίερ και για να μη δημιουργηθεί σύγχυση άλλαξαν τελευταία στιγμή το τίτλο σε "Billy Elliot".

Παραπομπές

Εξωτερικοί σύνδεσμοι
 Επίσημη ιστοσελίδα 
 Billy Elliot Γεννημένος Χορευτής στο IMDb


Κατηγορία:Βρετανικές ταινίες της δεκαετίας 2000
Κατηγορία:Ταινίες του 2000
Κατηγορία:Ταινίες παραγωγής Universal Pictures
Κατηγορία:Ταινίες παραγωγής BBC Films
Κατηγορία:Βρετανικές δραματικές ταινίες
Κατηγορία:Ταινίες παραγωγής StudioCanal
Κατηγορία:Βρετανικές δραματικές κωμικές ταινίες
Κατηγορία:Ταινίες γυρισμένες στην Αγγλία
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Αγγλόφωνες ταινίες